Diari Oficial de la Generalitat Valenciana


Sumari del DOGV 2957, del 24-03-1997 (1997/800781)

RESOLUCIÓ d'11 de març de 1997, de la Conselleria d'Economia, Hisenda i Administració Pública, per la qual es dicten les normes necessàries per a l'adequació del pressupost vigent a l'estructura orgànica i funcional derivada de la reassignació de competències disposada en el Decret 25/1997, de 22 de febrer, del Govern Valencià i normativa de desenvolupament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1997/03/11/(1)/dof/vci/html**

### Dades del document

Número de DOGV
:   2957

Data del DOGV
:   24-03-1997

Secció del DOGV
:   DISPOSICIONS GENERALS

Número del document
:   1997/800781


Data del document
:   11-03-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Correcció d'errades

Anàlisi jurídica

RESOLUCIÓ d'11 de març de 1997, de la Conselleria d'Economia, Hisenda i Administració Pública, per la qual es dicten les normes necessàries per a l'adequació del pressupost vigent a l'estructura orgànica i funcional derivada de la reassignació de competències disposada en el Decret 25/1997, de 22 de febrer, del Govern Valencià i normativa de desenvolupament.  
L'anàlisi de la reassignació de competències que correspon als distints òrgans que integren el Govern Valencià, després de la publicació del Decret 25/1997, de 22 de febrer, i normativa de desplegament, exigeix l'adopció de tota una sèrie de mesures encaminades a adequar l'estructura del pressupost en vigor a la reassignació esmentada, mesures que han d'inspirar-se en dos criteris bàsics:  
a) Minimitzar els efectes sobre la gestió.  
b) Aconseguir una adequada imputació comptable.  
En aquest sentit, el conseller d'Economia, Hisenda i Administració Pública, d'acord amb el que disposen els articles 23 del text refós de la Llei d'Hisenda Pública de la Generalitat Valenciana i 20 d) de la Llei de Pressupostos de la Generalitat Valenciana per a 1997, resol:  
Primer  
Aprovar la classificació orgànica i funcional dels pressupostos de la Generalitat per a 1997 que s'inclou com a annex d'aquesta resolució.  
Segon  
La Secretaria General de la Conselleria d'Economia, Hisenda i Administració Pública, la Direcció General de Pressupostos i la Intervenció General adoptaran les mesures necessàries per a adequar l'estructura dels pressupostos de la Generalitat Valenciana per a 1997 a la classificació orgànica i funcional a què fa referència el punt anterior.  
Tercer  
Pel que fa a les despeses de personal, les unitats i els llocs de treball de nivell administratiu continuaran subsistint i seran retribuïts a càrrec dels mateixos crèdits pressupostaris, fins que la Direcció General de Funció Pública no autoritze la readscripció provisional corresponent. Tot això sense perjudici de les modificacions que calga introduir-hi una vegada s'aproven les relacions de llocs de treball corresponents.  
Quart  
Qualsevol modificació en el pressupost en vigor que siga necessària per a la correcta adequació a què fa referència el punt segon, s'ajustarà al que preveu a l'efecte el text refós de la Llei d'Hisenda Pública i la vigent Llei de Pressupostos.  
València, 11 de març de 1997.- El conseller d'Economia, Hisenda i Administració Pública: José Luis Olivas Martínez.


Còpia Permalink ELI